The Krays

***The Krays*** je britanski biografski triler iz 1990. godine koji govori o životina zloglasnih britanskih kriminalaca, blizanaca Ronnieja i Reggieja Krayja. Scenarij za film napisao je Philip Ridley, a režirao ga je Peter Medak. Premijerno je prikazan 27. travnja 1990. godine, a traje 119 minuta.

## Sinopsis

Film započinje scenom u kojoj labud leti iznad natpisa *"Želiš li da ti kažem svoj san?"* i prikazuje Ronov i Regov život od njihovih početaka u londonskom East Endu, gdje su rođeni 1933., pa sve do njihovog uspona tijekom 1950-ih i 1960-ih kada su postali najzloglasniji londonski kriminalci. Karijeru su završili osudom na doživotni zatvor u kojemu su proveli gotovo 30 godina (Ronnie je umro u psihijatrijskkoj bolnici, Reggie je pušten nakon nešto više od 30 godina, ali je ubrzo umro od raka). U filmu su ih glumili stvarna braća Gary i Martin Kemp, javnosti poznati kao frontmeni i osnivači novovalne grupe Spandau Ballet.

Film prikazuje njihove živote, posebno se osvrčući na njihov odnos s previše brižnom majkom Violet (Billie Whitelaw), ali i na odnos među njima samima, odnos u kojemu je Ronald (Gary Kemp) bio dominantniji i nasilniji, a Reginald (Martin Kemp) je nasilan bio jer je udovoljavao bratu. Stvarni Ronnie Kray je bolovao od paranoidne shizofrenije.

Film je poznat po ozloglašenoj i nasilnoj sceni u kojoj Ronnie nekome zadaje "Chelsea grin", čin koji uključuje polaganje noža horizontalno preko žrtvina lica i stvaranje pritiska koji probija kožu lica i stvara dojam da se žrtva smije od uha do uha. Isto tako, film je poznat po sceni u kojoj Krayjevi održavaju sastanak u roditeljskoj kući. Usred sastanka, Violet Kray ulazi u prostoriju s priborom za čaj i servira ga svakome, potpuno ignorirajući činjenicu da se u sobi nalaze robusni utjerivači i snagatori. To je referenca na navodnu činjenicu da njihova majka nije znala da je njihov posao ilegalan. Svi gosti, znajući koliko blizanci vole svoju majku, pokazuju izmino poštovanje prema njoj.

## Dostupnost

Neko vrijeme nakon završetka kino distribucije, RCA/Columbia su izdali film na video kazeti. Film nikada nije izašao na DVD-u za regiju 1, a Sony Pictures Home Entertainment od 3. siječnja 2010. još uvijek nije izdao obavijest o datumu DVD izdanja. Ipak, u Ujedinjenom Kraljevstvu je izdano posebno DVD izdanje za regiju 2. To izdanje također sadrži dokumentarac u trajanju od 53 minute naslovljen *Flesh and Blood*, koji govori o blizancima. Dokumentarac sadži brojne razgovore s novinarima i policajcima, ali i članovima njihove bande, o njihovim aktivnostima i uhićenju.

## Glumačka postava

* Billie Whitelaw	.... 	Violet Kray
* Tom Bell .... Jack "The Hat" McVitie
* Gary Kemp	.... 	Ronnie Kray
* Martin Kemp	.... 	Reggie Kray
* Susan Fleetwood	.... 	Rose
* Charlotte Cornwell.... May
* Kate Hardie	.... 	Frances
* Avis Bunnage	.... 	Helen
* Alfred Lynch	.... 	Charlie Kray, Sr.
* Gary Love	.... 	Steve
* Steven Berkoff	.... 	George Cornell
* Jimmy Jewel	.... 	Cannonball Lee
* Barbara Ferris	.... 	Gospođa Lawson
* Victor Spinetti	.... 	Gospodin Lawson
* John McEnery	.... 	Eddie Pellam
* Philip Bloomfield .... 	Charlie Pellam
* Norman Rossington .... 	Trgovac
* Patti Love	.... 	Iris
* Michael Balfour	.... 	Nogometni sudac
* Terence Dackombe.... 	Utjerivač
* Jonty Reason .... Utjerivač
* Roger Monk	.... 	Charlie Kray, Jr.
* Jimmy Flint	.... 	Perry
* Andrew Kitchen	.... 	Dennis
* Michael Carr	.... 	Eddie
* Ian Burfield	.... 	Whip
* Bob Brimson	.... 	Grey
* Russell Gold	.... 	Terry
* David Arlen	.... 	Dickie
* Jon McKenna	.... 	Sam Ripley
* Sean Blowers	.... 	Chris Ripley
* Murray Melvin	.... 	Novinar
* Sadie Frost	.... 	Sharon Pellam
* Stephen Lewis	.... 	Policajac
* Peter Turner	.... 	Upravitelj
* Soo Drouet	.... 	Jackova djevojla
* John H. Stracey	.... 	Boksač
* David Fenwick	.... 	Doktor
* Laura Cox	.... 	Ivy
* Angus MacInnes	.... 	Palendri

## Muzika

Soundtrack filma izađao je u izdanju Parkfielda, a osim originalne glazbe, na njemu su se nalazili i pop hitovi: Chris Rea - "Bitter Sweet", The Zombies - "She's Not There", Jimmy Jewel - "Balling the Jack", Matt Monro - "Walk Away". Audio zvučni primjeri iz filma su postali izrazito popularni u modernoj glazbi i pojavljivali su u sklopo brojnih remixa kao što je Buju Bantons Murderer remix kojeg je izradila skupina R33CE.COM.

## Reference

## Vanjske veze

* 
* BBC website ''On This Day 1966''
* BBC website ''On This Day 1969''
* Film Review